Un motociclist de 19 ani a fost reținut de polițiști după o urmărire de câțiva kilometri
Un tânăr motociclist în vârstă de 19 ani din localitatea Vama, județul Suceava, a ajuns în arestul poliției, în baza unei ordonanțe de reținere pentru 24 de ore, după ce nu a oprit la semnalul agenților de poliție iar aceștia l-au urmărit în trafic pe o distanță de câțiva kilometri. Polițiștii au constatat că acesta nu era nici băut, nici drogat, dar că a fugit de ei pentru că nu are permis, iar motocicleta pe care o conducea nu este înmatriculată.